नीमकाथाना

नीम का थाना, जिसे नीमकाथाना भी लिखा जाता है, भारत के राजस्थान राज्य की एक नवीन नगर परिषद क्षेत्र है। 17मार्च 2023 को मुख्यमंत्री श्री अशोक गहलोत द्वारा नीमकाथाना को जिला घोषित किया गया ।जिसका 7 अगस्त 2023 को औपचारिक उद्धघाटन किया गया और मानचित्र पर अंकित किया गया हैं। नीमकाथाना जिले में कुल 5 तहसील है जिनमे से उदयपुरवाटी और खेतड़ी तहसील झुंझुनू जिले से ली गई है,जबकि नीमकाथाना, श्रीमाधोपुर और पाटन तहसील सीकर जिले से ली गई है।

नीम का थाना जिले में लोहार्गल, मनसा माता, गणेश्वर, टपकेश्वर, बालेश्वर, भगेश्वर धाम जैसे छः बड़े तीर्थ धाम है।नीमकाथाना जिले मे खेतड़ी महल, पाटन महल, पन्नाशाह तालाब(खेतड़ी) जैसे प्राचीन ऐतिहासिक धरोहर भी हैं। वर्तमान समय मे नीम का थाना जिला उद्योग व माइंस के मामले मे सबसे समृद्धशाली जिला बन गया हैं।

जनसांख्यिकी 
2011 की जनगणना के अनुसार नीमकाथाना की कुल जनसंख्या 410327 है। पुरूष हिस्सा 53% एवं महिलाएँ 47% हैं। नीमकाथाना की साक्षरता दर 67% है जो राष्ट्रीय औसत 59.5% से कुछ अधिक है जिसमें पुरुष साक्षरता 77% एवं महिला साक्षरता 56% है। नीमकाथाना में कुल जनसंख्या का 16% लोग 6 वर्ष से कम आयु के बच्चे हैं। नीमकाथाना नगर की जनसंख्या 32,580 है।

नदियाँ
साती और सोटा नामक नदियाँ नीमकाथाना से शुरू होती हैं और कोटपुतली की तरफ बहती है। कांताली नदी नीमकाथाना क्षेत्र की प्रमुख नदी है जो खंडेला की पहाड़ियो से निकल कर झुंझुनू में प्रवेश कर समाप्त हो जाती है दुधि नदी जो टोडा किशनपुरा की पहाडियों से बहकर बुचारा बाँध में गिरती हुए हरियाणा के पाटोदी तक जाकर अपना मैदानी भाग बनाती है

इन्हें भी देखें 
 सीकर ज़िला
 सीकर

सन्दर्भ 

राजस्थान के शहर
सीकर ज़िला
सीकर ज़िले के नगर